Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2020/C 190/07)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu

STANDARTA GROZĪJUMA APSTIPRINĀŠANAS PAZIŅOJUMS

“Mátra”/“Mátrai”

Atsauces numurs: PDO-HU-A1368-AM02

Paziņojuma datums: 29.4.2020.

APSTIPRINĀTĀ GROZĪJUMA APRAKSTS UN PAMATOJUMS

1. Jauna vīna tipa – “Mátra (Mátrai) Superior” – iekļaušana produkta specifikācijā

a) Produkta specifikācijas punkts, uz kuru attiecas grozījums: — II. Vīna(-u) apraksts — III. Īpašās vīndarības metodes — V. Maksimālās ražas — VI. Atļautās vīnogu šķirnes — VII. Saikne ar ģeogrāfisko apgabalu — VIII. Papildu nosacījumi

b) Vienotā dokumenta punkti, uz kuriem attiecas grozījums: — Vīna(-u) apraksts — Vīndarības metodes — Saikne ar ģeogrāfisko apgabalu — Papildu nosacījumi

c) Pamatojums Mēs uzskatām, ka “Mátra (Mátrai) Superior” vīna gadījumā apgabalā var neievērot vīnogu šķirnes konkrētās īpašības, ja vīndaris ražo vīnu ar pienācīgu rūpību, izmantojot piemērotas un reglamentētas audzēšanas metodes. Mērķis ir ražot autentisku un dabisku vīnu no šīm konkrētajām izejvielām, izmantojot vīna darīšanas procesu, kas ietver pēc iespējas mazāk mākslīgu un modificētu vielu pievienošanu.

2. Šādu vīnogulāju šķirņu iekļaušana atļauto šķirņu sarakstā: ‘Chasselas’, ‘Furmint’, ‘Királyleányka’, ‘Bíborkadarka’ un ‘Turán’

a) Produkta specifikācijas punkts, uz kuru attiecas grozījums: — VI. Atļautās vīnogu šķirnes

b) Vienotā dokumenta punkts, uz kuru attiecas grozījums: — Galvenā(-ās) vīnogu šķirne(-es)

c) Pamatojums Mātras vīna reģiona nozīmīga vērtība ir vīnogu šķirņu daudzveidība, ko nosaka tā īpašie klimatiskie apstākļi un ražošanas apgabala īpatnības, turklāt šķirņu skaits tiek palielināts. Vīni, kas izgatavoti no ‘Chasselas’ šķirnes vīnogām, kuras audzē Mātras vīna reģionā, ir svaigi, viegli un dzīvīgi vīni ar tīru, šai vīnogu šķirnei raksturīgu garšu. Vīniem, kas izgatavoti no ‘Furmint’ šķirnes vīnogām, piemīt vairākas īpašības, kas raksturīgas vīna reģiona nozīmīgākajām nogāzēm. Šķirne ‘Királyleányka’ lieliski papildina vīndārzus, kas piemēroti “Mátra muskotály” [muskatvīns] šķirnēm, un vēl vairāk uzsver ražošanas apgabala īpašības. Arī sarkano vīnogu šķirnes ‘Bíborkadarka’ un ‘Turán’ var izmantot kā pamata sastāvdaļas kupāžas vīniem, lai uzsvērtu esošo sarkanvīnu unikalitāti, taču tās ir arī lieliski piemērotas ražošanas apstākļiem vairākās vīna reģiona nozīmīgākajās nogāzēs.

3. Vīna reģiona logotipa lieluma precizēšana

a) Produkta specifikācijas punkts, uz kuru attiecas grozījums: — VIII. Papildu nosacījumi

b) Vienotā dokumenta punkts, uz kuru attiecas grozījums: — šis grozījums vienoto dokumentu neietekmē.

c) Pamatojums Mūsu mērķis ir nodrošināt, lai vīna reģiona logotips uz produktiem ar ACVN “Mátra” tiktu norādīts standarta izmērā.

4. Likumdošanas izmaiņu noteikti grozījumi attiecībā uz vīndarības metodēm

a) Produkta specifikācijas punkts, uz kuru attiecas grozījums: — III. Īpašās vīndarības metodes – vīnogu audzēšanas noteikumi

b) Vienotā dokumenta punkts, uz kuru attiecas grozījums: — Vīndarības metodes – īpašās vīndarības metodes

c) Pamatojums Grozījuma mērķis ir ražot augstākas kvalitātes vīnus.

5. Tehnisks grozījums – pārbaudes struktūras nosaukuma maiņa

a) Produkta specifikācijas punkts, uz kuru attiecas grozījums: — IX. Pārbaudes

b) Vienotā dokumenta punkts, uz kuru attiecas grozījums: — šis grozījums vienoto dokumentu neietekmē.

c) Pamatojums Grozījums ierosināts, lai ņemtu vērā ieceltās pārbaudes struktūras adreses un kontaktinformācijas izmaiņas.

VIENOTS DOKUMENTS

1. Produkta nosaukums

Mátra

Mátrai

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

4. Vīna(-u) apraksts

Baltvīns

Baltvīni ir gaiši zaļgani, gaiši salmdzelteni, intensīvi salmdzelteni vai salmdzelteni, bez ozolkoka aromāta, bieži vien maigi skābeni, ar zemu spirta tilpumkoncentrāciju un ar svaigu, augļainu un nereti arī citrusaugļu garšu.

* Maksimālā kopējā spirta tilpumkoncentrācija un maksimālais kopējais sēra dioksīda saturs atbilst robežvērtībām, kas noteiktas ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 9,5 Minimālais kopējais skābums izteikts vīnskābē – 4 g/l Maksimālais gaistošais skābums (miliekvivalentos uz litru) 18 Maksimālais kopējais sēra dioksīda saturs (miligramos uz litru)

Sārtvīns

Sārtvīnu krāsa ir gaišsārta, sārta vai gaiši violeta, un tie ir viegli un intensīvi skābeni ar īpaši augļainu garšas buķeti, turklāt aromātam un garšai nepiemīt notis, kas raksturīgas izturēšanai mucās. Patēriņa periods ir viens līdz pusotrs gads pēc ražas ievākšanas.

* Maksimālā kopējā spirta tilpumkoncentrācija un maksimālais kopējais sēra dioksīda saturs atbilst robežvērtībām, kas noteiktas ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 9,5 Minimālais kopējais skābums izteikts vīnskābē – 4 g/l Maksimālais gaistošais skābums (miliekvivalentos uz litru) 18 Maksimālais kopējais sēra dioksīda saturs (miligramos uz litru)

Sarkanvīns

Vīni ir intensīvā vai tumši rubīnsarkanā krāsā ar intensīvi augļainu un bieži vien pikantu garšas buķeti, turklāt garša ir spēcīga; vīni daļēji vai minimāli tiek izturēti koka mucās, taču ozolkoka aromāts nav dominējošs. Sarkanvīni parasti ir ar maigu struktūru un labi līdzsvaroti ar vidēju spirta tilpumkoncentrāciju.

* Maksimālā kopējā spirta tilpumkoncentrācija un maksimālais kopējais sēra dioksīda saturs atbilst robežvērtībām, kas noteiktas ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 9,5 Minimālais kopējais skābums izteikts vīnskābē – 4 g/l Maksimālais gaistošais skābums (miliekvivalentos uz litru) 20 Maksimālais kopējais sēra dioksīda saturs (miligramos uz litru)

“Muskotály” [muskatvīns]

Vīni ir gaiši salmdzeltenā, salmdzeltenā vai tumšākā salmdzeltenā krāsā, ar intensīvu muskata aromātu, augļainu garšu un maigu skābumu; bieži vien šiem vīniem ir atlieku cukurs.

* Maksimālā kopējā spirta tilpumkoncentrācija un maksimālais kopējais sēra dioksīda saturs atbilst robežvērtībām, kas noteiktas ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 9,5 Minimālais kopējais skābums izteikts vīnskābē – 4 g/l Maksimālais gaistošais skābums (miliekvivalentos uz litru) 18 Maksimālais kopējais sēra dioksīda saturs (miligramos uz litru)

“Késői szüretelésű bor” [vēlīnās ražas vīns]

Vīns ir zeltainā krāsā ar sarežģītu buķeti, izteiktu un eļļainu tekstūru, bagātīgu garšu un aromātu, turklāt tam piemīt garšas notis, kas radušās, izturot vīnu koka mucā vai pudelē. Vīnam piemīt patīkams skābums un spirta tilpumkoncentrācija, un tam bieži vien ir atlieku cukura saturs.

* Maksimālā kopējā spirta tilpumkoncentrācija un maksimālais kopējais sēra dioksīda saturs atbilst robežvērtībām, kas noteiktas ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 9 Minimālais kopējais skābums izteikts vīnskābē – 4 g/l Maksimālais gaistošais skābums (miliekvivalentos uz litru) 18 Maksimālais kopējais sēra dioksīda saturs (miligramos uz litru)

“Siller”

Vīna krāsa ir gaišsārta līdz intensīvi sarkana, tam piemīt ķiršu vai skābo ķiršu garšas buķete; tas ir viegls un dzīvīgi skābens vīns ar šo vīnu vīnogu šķirnes raksturīgumu, un nedz aromātā, nedz arī garšā nav jūtams tas, ka vīns izturēts mucās.

* Maksimālā kopējā spirta tilpumkoncentrācija un maksimālais kopējais sēra dioksīda saturs atbilst robežvērtībām, kas noteiktas ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 9,5 Minimālais kopējais skābums izteikts vīnskābē – 4 g/l Maksimālais gaistošais skābums (miliekvivalentos uz litru) 18 Maksimālais kopējais sēra dioksīda saturs (miligramos uz litru)

“Superior fehér” [augstākās klases baltvīns]

Vīns ir zaļganbālā, zaļgandzeltenā vai dzeltenīgā krāsā, un tas ir augstākas kvalitātes, izturēts un labi nogatavināts baltvīns ar salīdzinoši augstu spirta tilpumkoncentrāciju un ilgstošu garšu. Vienšķirnes vīnogu vīniem raksturīgi augļu un citi aromāti, kas raksturīgi izmantotajai vīnogu šķirnei, un tos var papildināt aromāti un garšas, kas raksturīgi ražošanas apgabalam. Jauktu šķirņu vīnogu vīni ir pilnmiesīgi ar ilgstošu pēcgaršu, un tiem piemīt dažādas īpašības atkarībā no izmantoto vīnogu šķirņu proporcijām, un šie vīni var būt sausi vai pussausi.

* Maksimālā kopējā spirta tilpumkoncentrācija un maksimālais kopējais sēra dioksīda saturs atbilst robežvērtībām, kas noteiktas ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 12 Minimālais kopējais skābums izteikts vīnskābē – 5 g/l Maksimālais gaistošais skābums (miliekvivalentos uz litru) 13,33 Maksimālais kopējais sēra dioksīda saturs (miligramos uz litru)

“Superior vörös” [augstākās klases sarkanvīns]

Vīna krāsa ir no granātsarkanas līdz tumši rubīnsarkanai, un vienšķirnes vīnogu vīnam piemīt augļaina un pikanta buķete un garša, kas atkarīga no izmantotās vīnogu šķirnes. Jauktu šķirņu vīnogu vīnu buķete, garša, noapaļotais skābums un tanīnu saturs ir atkarīgs no izmantoto vīnogu šķirņu proporcijas. Vīniem piemīt īpaši nobriedis aromāts, samtaina garša, un tie ir pilnmiesīgi, to aromāts ir augļains (ķirši, skābie ķirši, avenes, upenes u. c.) un pikants (kanēlis, vaniļa, šokolāde, tabaka u. c.), turklāt to var papildināt aromāts un garša, kas raksturīgi ražošanas apgabalam.

* Maksimālā kopējā spirta tilpumkoncentrācija un maksimālais kopējais sēra dioksīda saturs atbilst robežvērtībām, kas noteiktas ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 12 Minimālais kopējais skābums izteikts vīnskābē – 5 g/l Maksimālais gaistošais skābums (miliekvivalentos uz litru) 15 Maksimālais kopējais sēra dioksīda saturs (miligramos uz litru)

5. Vīndarības metodes

a) Galvenās vīndarības metodes

Baltvīns

Attiecīgi ierobežojumi vīnu ražošanā

OBLIGĀTI IEROBEŽOJUMI:

— vīnogas jāpārstrādā 24 stundu laikā pēc to novākšanas;

— misas attīrīšana.

Sārtvīns

Attiecīgi ierobežojumi vīnu ražošanā

OBLIGĀTI IEROBEŽOJUMI:

— vīnogas jāpārstrādā 24 stundu laikā pēc to novākšanas;

— presēšana veicama vienīgi pa vīnogu partijām;

— misas attīrīšana.

Sarkanvīns

Attiecīgi ierobežojumi vīnu ražošanā

OBLIGĀTI IEROBEŽOJUMI:

— sarkanvīna ražošana, fermentējot uz mizām vai karsējot;

— presēšana veicama vienīgi pa vīnogu partijām.

“Muskotály” [muskatvīns]

Attiecīgi ierobežojumi vīnu ražošanā

OBLIGĀTI IEROBEŽOJUMI:

— vīnogas jāpārstrādā 24 stundu laikā pēc to novākšanas;

— presēšana veicama vienīgi pa vīnogu partijām;

— misas attīrīšana;

— noteikumi par kupāžu: vīna ražošanā jāizmanto vismaz 85 % ‘Cserszegi fűszeres’, ‘Irsai Olivér’, ‘Ottonel muskotály’ vai ‘Sárga muskotály’ šķirņu vīnogu.

“Késői szüretelésű bor” [vēlīnās ražas vīns]

Attiecīgi ierobežojumi vīnu ražošanā

OBLIGĀTI IEROBEŽOJUMI:

— vīnogas jāpārstrādā 24 stundu laikā pēc to novākšanas;

— presēšana veicama vienīgi pa vīnogu partijām;

— - misas attīrīšana;

— vīns jāpilda pudelēs ne ātrāk kā marta pirmajā dienā nākamajā gadā pēc ražas gada;

— pirms laišanas tirgū vīns trīs mēnešus jāiztur pudelē.

AIZLIEGTA:

— saldināšana;

— misas bagātināšana.

“Siller”

Attiecīgi ierobežojumi vīnu ražošanā

OBLIGĀTI IEROBEŽOJUMI:

— vīnogas jāpārstrādā 24 stundu laikā pēc to novākšanas;

— presēšana veicama vienīgi pa vīnogu partijām.

“Superior fehér” [augstākās klases baltvīns]

Attiecīgi ierobežojumi vīnu ražošanā

OBLIGĀTI IEROBEŽOJUMI:

— vīnogas jāpārstrādā 24 stundu laikā pēc to novākšanas;

— presēšana veicama vienīgi pa vīnogu partijām;

— vīns jāpilda pudelēs ne ātrāk kā marta pirmajā dienā nākamajā gadā pēc ražas gada;

— viss daudzums jāsertificē un jāpilda pudelēs kā viena partija.

AIZLIEGTA:

— saldināšana;

— misas bagātināšana;

— paskābināšana;

— atskābināšana;

— ozola koksnes gabalu izmantošana;

— reversā osmoze.

“Superior vörös” [augstākās klases sarkanvīns]

Attiecīgi ierobežojumi vīnu ražošanā

OBLIGĀTI IEROBEŽOJUMI:

— vīnogas jāpārstrādā 24 stundu laikā pēc to novākšanas;

— presēšana veicama vienīgi pa vīnogu partijām;

— vīnu laiž tirgū ne ātrāk kā 1. maijā nākamajā gadā pēc ražas gada;

— viss daudzums jāsertificē un jāpilda pudelēs kā viena partija.

AIZLIEGTA:

— saldināšana;

— misas bagātināšana;

— paskābināšana;

— atskābināšana;

— ozola koksnes gabalu izmantošana;

— reversā osmoze.

Vīnogu audzēšanas noteikumi (1)

Audzēšanas prakse

1. Audzēšanas metode un stādījumu biezība. Ar ACVN “Mátra” apzīmētu vīnu ražošanā var izmantot tikai vīnogas, kuras iegūtas vīndārzos, kuros zaudēto vīnogulāju daudzums nepārsniedz 25 %.

2. Pumpuru daudzums – nosakot pumpuru daudzumu, jāņem vērā, ka dzīvu pumpuru skaits uz katra vīnogulāja nedrīkst pārsniegt 16 pumpurus uz 1 m2 neatkarīgi no audzēšanas metodes. Izņēmums ir “Mátra(i) Superior” vīnogulāji, kuriem dzīvu pumpuru skaits uz katra vīnogulāja nedrīkst pārsniedz 12 pumpurus uz 1 m2.

3. Noteikumi attiecībā uz stādījumiem, kas izveidoti pēc 2012. gada 1. janvāra: a) audzēšanas metode: i) lietussarga formā, ii) Moser metode, iii) vienkāršā špalera, iv) Sylvoz metode, v) zema un vidēji augsta kordona formā; b) stādījumu biezība – vismaz 3 500 vīnogulāju uz hektāru. Nosakot attālumu starp rindām un vīnogulājiem, var izmantot ne tikai metodi, kas paredz vienādu attālumu starp rindām un vīnogulājiem, bet arī stādīšanu divās rindās un/vai pa diviem vīnogulājiem; c) attālums starp rindām – ne mazāk kā 1 m un ne vairāk kā 3,260 m; d) attālums starp vīnogulājiem – ne mazāk kā 0,6 m un ne vairāk kā 1,2 m. Ja vīnogulājus stāda pa divi, noteicošais faktors ir vidējais attālums starp vīnogulājiem.

Vīnogu audzēšanas noteikumi (2)

Audzēšanas prakse

4. Ražas novākšanas datuma noteikšana – datumu, kad sākas ražas novākšana, katru gadu nosaka attiecīgā vīndaru kopienas padome. Produktam, kas iegūts no vīnogām, kuras novāktas pirms vīndaru kopienas ražas novākšanai noteiktā sākuma datuma, nedrīkst piešķirt ACVN “Mátra” sertifikātu un to arī nedrīkst tirgot ar ACVN “Mátra” marķējumu. Ražas novākšanas sākuma datumu vīndaru kopienas publicē paziņojuma veidā.

5. “Mátra(i) Superior” vīnu gadījumā vīnogu daudzums jāsamazina, lai tas nepārsniegtu 1 kg uz vīnogulāju.

Noteikumi par ražas novākšanu

Audzēšanas prakse

Ražas novākšanas datuma noteikšana – datumu, kad sākas ražas novākšana, katru gadu nosaka kompetentā vīndaru kopienas padome. Ražas novākšanas sākuma datumu vīndaru kopienas publicē paziņojuma veidā.

Minimālais cukuru saturs vīnogās:

— baltvīns – 9 % no tilpuma (15° ungāru misas stiprums);

— sārtvīns – 9 % no tilpuma (15° ungāru misas stiprums);

— sarkanvīns – 9 % no tilpuma (15° ungāru misas stiprums);

— “Muskotály” [muskatvīns] – 9 % no tilpuma (15° ungāru misas stiprums);

— “Késői szüretelésű bor” [vēlīnās ražas vīns] – 12,08 % no tilpuma (19° ungāru misas stiprums);

— “Siller” – 9 % no tilpuma (15° ungāru misas stiprums);

— “Superior fehér” [augstākās klases baltvīns] – 12,45 % no tilpuma (19,5° ungāru misas stiprums);

— “Superior vörös” [augstākās klases sarkanvīns] – 12,45 % no tilpuma (19,5° ungāru misas stiprums).

Ražas novākšanas veids – ar rokām vai mehāniskas (“késői szüretelésű” [vēlīnās ražas vīns], “superior fehér” [augstākās klases baltvīns] un “superior vörös” [augstākās klases sarkanvīns] – tikai ar rokām).

b) Maksimālās ražas

Baltvīns, sārtvīns, sarkanvīns un “Siller” vīns, ja ir norādīta pašvaldība, –

100 hl no hektāra.

Baltvīns, sārtvīns, sarkanvīns un “Siller” vīns, ja ir norādīta pašvaldība, –

14 000 kg vīnogu no hektāra.

Baltvīns, sārtvīns, sarkanvīns un “Siller” vīns, ja ir norādīts apvidus, –

56 hl no hektāra.

Baltvīns, sārtvīns, sarkanvīns un “Siller” vīns, ja ir norādīts apvidus, –

8 000 kg vīnogu no hektāra.

“Muskotály” [muskatvīns], ja ir norādīta pašvaldība, –

12 000 kg vīnogu no hektāra.

“Muskotály” [muskatvīns], ja ir norādīts apvidus, –

56 hl no hektāra.

“Muskotály” [muskatvīns], ja ir norādīts apvidus, –

8 000 kg vīnogu no hektāra.

Baltvīns, sārtvīns, sarkanvīns, “Siller” un “muskotály” [muskatvīns] –

100 hl no hektāra.

Baltvīns, sārtvīns, sarkanvīns, “Siller” un “muskotály” [muskatvīns] –

14 000 kg vīnogu no hektāra.

Baltvīns, sārtvīns, sarkanvīns, “Siller” un “muskotály” [muskatvīns] –

14 000 kg vīnogu no hektāra.

“Késői szüretelésű” [vēlīnās ražas vīns], ja ir norādīta pašvaldība, –

56 hl no hektāra.

“Késői szüretelésű” [vēlīnās ražas vīns], ja ir norādīta pašvaldība, –

8 000 hl no hektāra.

“Késői szüretelésű” [vēlīnās ražas vīns], ja ir norādīts apvidus, –

40 hl no hektāra.

“Késői szüretelésű” [vēlīnās ražas vīns], ja ir norādīts apvidus, –

6 000 kg vīnogu no hektāra.

“Késői szüretelésű bor” [vēlīnās ražas vīns] –

10 000 kg vīnogu no hektāra.

“Késői szüretelésű bor” [vēlīnās ražas vīns] –

10 000 kg vīnogu no hektāra.

“Superior fehér” [augstākās klases baltvīns] un “superior vörös” [augstākās klases sarkanvīns] –

60 hl no hektāra.

“Superior fehér” [augstākās klases baltvīns] un “superior vörös” [augstākās klases sarkanvīns], ja norādīta pašvaldība, –

8 000 hl no hektāra.

6. Noteiktais ģeogrāfiskais apgabals

Apgabali, kas atbilstīgi vīndārzu kadastram klasificēti kā I un II kategorijas apgabali šādu apdzīvotu vietu administratīvajā teritorijā: Abasár, Apc, Atkár, Budapest-Rákosliget, Detk, Domoszló, Ecséd, Gyöngyös, Gyöngyöshalász, Gyöngyösoroszi, Gyöngyöspata, Gyöngyössolymos, Gyöngyöstarján, Halmajugra, Hatvan, Heves, Karácsond, Kerepes, Kisnána, Kisnémedi, Markaz, Mogyoród, Nagyréde, Őrbottyán, Pálosvörösmart, Pásztó, Rózsaszentmárton, Szada, Szendehely, Szücsi, Vác, Vácegres, Vácrátót, Vécs, Veresegyház un Visonta.

7. Galvenās vīna vīnogu šķirnes

‘Chasselas’ – ‘Weisser gutedel’

‘Syrah’ – ‘Blauer syrah’

‘Tramini’ – ‘Traminer’

‘Syrah’ – ‘Serine noir’

‘Királyleányka’ – ‘Feteasca regale’

‘Syrah’ – ‘Marsanne noir’

‘Kadarka’ – ‘Jenei fekete’

‘Sauvignon’ – ‘Sovinjon’

‘Pinot noir’ – ‘Kék rulandi’

‘Pinot noir’ – ‘Savagnin noir’

‘Furmint’ – ‘Zapfner’

‘Pinot noir’ – ‘Pinot cernii’

‘Leányka’ – ‘Leányszőlő’

‘Furmint’ – ‘Posipel’

‘Furmint’ – ‘Som’

‘Olasz rizling’ – ‘Nemes rizling’

‘Tramini’ – ‘Roter traminer’

‘Cabernet franc’ – ‘Carbonet’

‘Tramini’ – ‘Savagnin rose’

‘Pinot blanc’ – ‘Weissburgunder’

‘Furmint’ – ‘Furmint bianco’

‘Olasz rizling’ – ‘Taljanska grasevina’

‘Chardonnay’ – ‘Kereklevelű’

‘Pinot noir’ – ‘Pignula’

‘Sauvignon’ – ‘Sauvignon bianco’

‘Olasz rizling’ – ‘Grasevina’

‘Leányka’ – ‘Dievcenske hrozno’

‘Szürkebarát’ – ‘Auvergans gris’

‘Irsai olivér’ – ‘Zolotis’

‘Kékfrankos’ – ‘Blaufränkisch’

‘Királyleányka’ – ‘Galbena de ardeal’

‘Rizlingszilváni’ – ‘Müller thurgau blanc’

‘Szürkebarát’ – ‘Pinot gris’

‘Rizlingszilváni’ – ‘Müller thurgau bijeli’

‘Zenit’

‘Sauvignon’ – ‘Sauvignon blanc’

‘Sárga muskotály’ – ‘Weiler’

‘Rizlingszilváni’ – ‘Rizvanac’

‘Kadarka’ – ‘Negru moale’

‘Chasselas’ – ‘Chrupka belia’

‘Pinot noir’ – ‘Pinot tinto’

‘Turán’

‘Irsai olivér’ – ‘Muskat olivér’

‘Kadarka’ – ‘Kadarka negra’

‘Hárslevelű’ – ‘Lipovina’

‘Chasselas’ – ‘Fendant blanc’

‘Tramini’ – ‘Gewürtztraminer’

‘Kadarka’ – ‘Gamza’

‘Pinot noir’ – ‘Kisburgundi kék’

‘Pinot noir’ – ‘Spätburgunder’

‘Chasselas’ – ‘Saszla belaja’

‘Zöld veltelíni’ – ‘Zöldveltelíni’

‘Szürkebarát’ – ‘Pinot grigio’

‘Chasselas’ – ‘Fehér gyöngyszőlő’

‘Furmint’ – ‘Szigeti’

‘Sárga muskotály’ – ‘Muscat lunel’

‘Zöld veltelíni’ – ‘Grüner muskateller’

‘Tramini’ – ‘Traminer rosso’

‘Zöld veltelíni’ – ‘Grüner veltliner’

‘Pinot noir’ – ‘Pino csernüj’

‘Rizlingszilváni’ – ‘Rivaner’

‘Tramini’ – ‘Tramin cervené’

‘Kékfrankos’ – ‘Moravka’

‘Kékfrankos’ – ‘Blauer lemberger’

‘Irsai olivér’ – ‘Irsai’

‘Rajnai rizling’ – ‘Rhine riesling’

‘Cabernet franc’ – ‘Cabernet’

‘Chardonnay’ – ‘Chardonnay blanc’

‘Sárga muskotály’ – ‘Muscat zlty’

‘Hárslevelű’ – ‘Garszleveljü’

‘Királyleányka’ – ‘Eerdei sárga’

‘Kadarka’ – ‘Kadar’

‘Rajnai rizling’ – ‘Rheinriesling’

‘Chasselas’ – ‘Chasselas doré’

‘Királyleányka’ – ‘Little princess’

‘Cabernet franc’ – ‘Kaberne fran’

‘Rajnai rizling’ – ‘Riesling’

‘Zweigelt’ – ‘Zweigeltrebe’

‘Bíbor kadarka’

‘Hárslevelű’ – ‘Feuilles de tilleul’

‘Cabernet franc’ – ‘Gros vidur’

‘Merlot’

‘Királyleányka’ – ‘Königstochter’

‘Olasz rizling’ – ‘Welschrieslig’

‘Ottonel muskotály’ – ‘Muskat ottonel’

‘Leányka’ – ‘Feteasca alba’

‘Kadarka’ – ‘Törökszőlő’

‘Kadarka’ – ‘Szkadarka’

‘Rajnai rizling’ – ‘Weisser riesling’

‘Sárga muskotály’ – ‘Muscat bélüj’

‘Királyleányka’ – ‘Königliche mädchentraube’

‘Rajnai rizling’ – ‘Johannisberger’

‘Pinot noir’ – ‘Rulandski modre’

‘Pinot blanc’ – ‘Pinot beluj’

‘Syrah’ – ‘Shiraz’

‘Sárga muskotály’ – ‘Muscat de lunel’

‘Olasz rizling’ – ‘Risling vlassky’

‘Cabernet Sauvignon’

‘Chardonnay’ – ‘Ronci bilé’

‘Szürkebarát’ – ‘Grauburgunder’

‘Chasselas’ – ‘Fehér fábiánszőlő’

‘Szürkebarát’ – ‘Ruländer’

‘Cabernet franc’ – ‘Carmenet’

‘Sárga muskotály’ – ‘Muskat weisser’

‘Cserszegi fűszeres’

‘Chasselas’ – ‘Chasselas dorato’

‘Ottonel muskotály’ – ‘Muscat ottonel’

‘Rizlingszilváni’ – ‘Müller thurgau’

‘Hárslevelű’ – ‘Lindeblättrige’

‘Kékfrankos’ – ‘Limberger’

‘Sauvignon’ – ‘Sauvignon bijeli’

‘Sárga muskotály’ – ‘Moscato bianco’

‘Zweigelt’ – ‘Rotburger’

‘Kadarka’ – ‘Csetereska’

‘Pinot blanc’ – ‘Fehér burgundi’

‘Leányka’ – ‘Mädchentraube’

‘Sárga muskotály’ – ‘Weisser’

‘Sárga muskotály’ – ‘Muscat blanc’

‘Sárga muskotály’ – ‘Muscat de frontignan’

‘Pinot noir’ – ‘Pinot nero’

‘Ottonel muskotály’ – ‘Miszket otonel’

‘Királyleányka’ – ‘Dánosi leányka’

‘Kadarka’ – ‘Fekete budai’

‘Kékfrankos’ – ‘Blauer limberger’

‘Olasz rizling’ – ‘Riesling italien’

‘Pinot noir’ – ‘Kék burgundi’

‘Pinot blanc’ – ‘Pinot bianco’

‘Chasselas’ – ‘Chasselas blanc’

‘Furmint’ – ‘Moslavac bijeli’

‘Furmint’ – ‘Mosler’

‘Blauburger’

‘Rajnai rizling’ – ‘Riesling blanc’

‘Syrah’ – ‘Sirac’

‘Chardonnay’ – ‘Morillon blanc’

‘Zöld veltelíni’ – ‘Veltlinské zelené’

‘Zweigelt’ – ‘Blauer zweigeltrebe’

‘Pinot noir’ – ‘Blauer burgunder’

‘Olasz rizling’ – ‘Olaszrizling’

‘Szürkebarát’ – ‘Graumönch’

‘Cabernet franc’ – ‘Gros cabernet’

‘Irsai olivér’ – ‘Zolotisztüj rannüj’

‘Sárga muskotály’ – ‘Muscat sylvaner’

8. Saiknes vai saikņu apraksts

Vīns

1. Noteiktā apgabala apraksts

a) Dabas un kultūras faktori

Apgabals, kas noteikts vīnu ar aizsargātu cilmes vietas nosaukumu “Mátra” ražošanai, atrodas Ungārijas ziemeļos. Mātra ir augstākā kalnu grēda valstī, kas stiepjas no austrumiem uz rietumiem, un tās saules bagātīgi apspīdētajās dienvidu nogāzēs atrodas valsts lielākais kalnainais vīna reģions. Apgabalos ar daļēji vulkāniskām un daļēji ar barības vielām bagātām nogulumizcelsmes augsnēm, kas aizsargāti no ziemeļu vējiem, var audzēt augstas kvalitātes vīnogas.

Vīna reģiona augsnes var iedalīt divās lielās grupās, un tās ir pļavu augsnes un mežu augsnes. Pļavu augsnes ir izveidojušās vīna reģiona zemākajā daļā, savukārt mežu augsnes ir izveidojušās augstākajā daļā – mežainos apvidos, kas attīrīti no kokiem.

Ražošanas apgabala klimatiskos apstākļus nosaka Ungārijā dominējošais kontinentālais klimats, ko galvenokārt raksturo karstas vasaras un aukstas ziemas. Vīnogulāji mīl gaismu, un asimilācijai tiem nepieciešamā gaismas intensitāte ir 20 000–30 000 luksi. Vīnogulāji vislabāk aug tur, kur saules gaismas stundu skaits augšanas sezonā ir no 1 250 līdz 1 500 stundām. Mátraalja [Mātras kalnu zemākās nogāzes] apvidū šāds saules gaismas stundu skaits tiek nodrošināts gandrīz katru gadu. Gada vidējais saules gaismas stundu skaits ir no 1 900 līdz 2 000 stundām. Šie skaitļi katru gadu var būtiski atšķirties, taču Mátraalja reģionā saules gaismas stundu skaits reti ir zemāks par minimālo stundu skaitu, kas nepieciešams vīnogulāju audzēšanai. Zemākā vīnogu audzēšanas temperatūra ir 9–10 °C izoterma. Piecu gadu vidējā temperatūra vīna reģionā ir 10,5 °C, un augšanas sezonā tā var sasniegt 17 °C. Daudzus gadus gada vidējā temperatūra pārsniedza 11 °C, un tas ir būtisks rādītājs labas ražas iegūšanai. Nokrišņu daudzums Mátraalja reģionā ir 356–903 mm. Vidējais nokrišņu daudzums jūnijā, jūlijā un augustā pozitīvi ietekmē vīnogu kvalitāti un daudzumu. Pozitīvu ietekmi uz gaisa temperatūru nodrošina arī Mātras kalnu klātbūtne.

b) Cilvēkfaktori

Tā kā ražošanas apgabals aptver lielu ģeogrāfisko platību, to raksturo bagātīgas vīnogulāju audzēšanas un vīna darīšanas tradīcijas. Vīnogulāju audzēšana Mátraalja uzsākta otrās tūkstošgades pašā sākumā. Pirmās rakstiskās liecības datētas ar 1042. gadu, kad Semjuela Abas dibinātais benediktīniešu klosteris saņēma karalisku dāvinājumu – vīndārzu. Vīnogulājiem un vīnam arī turpmāk bija būtiska nozīme vietējo iedzīvotāju dzīvē. Piecpadsmitajā gadsimtā vairākām administratīvajām teritorijām tika piešķirtas pilsētu tiesības, nodrošinot iespēju to iedzīvotājiem brīvi tirgoties ar vīnu. 1536. gadā pēc turku okupācijas Ungārijas karalis Jānošs I (Szapolyai János) Ģenģešas (Gyöngyös) pilsētas iedzīvotājiem piešķīra tiesības brīvi tirgot savu vīnu, un iedzīvotāji to arī darīja, izvietojot izkārtnes pie saviem pagrabiem. 17. un 18. gadsimta mijā Ģenģešas pilsētas dome mudināja vietējos iedzīvotājus stādīt vīnogulājus, piešķirot viņiem dažādas priekšrocības. Pēc Otrā pasaules kara mazie vīna pagrabi izzuda, un tos aizstāja lieli kooperatīvi. Arvien straujāk palielinājās vīnogulāju stādījumi, un vīna reģiona platība sasniedza gandrīz 8 000 hektāru. 1990. gadā tika īstenota īpašumtiesību reforma, un lielākā daļa vīndārzu kļuva par privātīpašumu. Tika veidoti ģimeņu vīna pagrabi, un šādi uzņēmumi šim vīna reģionam ir raksturīgi vēl šodien.

Mātras vīna reģionā būtiska nozīme ir bijusi vīnogulāju pavairošanas materiāla ražošanai, tostarp vīnogulāju potēšanai. Tā aizsākās gadsimta sākumā Abasár un Nagyréde apgabalā. 1961. gadā ievērojamās platībās Gyöngyöshalász un Ludas apgabalā tika izveidoti Eiropas šķirņu stādījumi un stādu plantācijas. Šajās audzētavās vīnogulāju potzaru ieguve 20. gadsimta 60. gados pēc kooperatīvu izveides kļuva par galveno saimnieciskās darbības veidu Abasár un Nagyréde apgabalā. Pateicoties šīm norisēm, Mātras vīna reģionā patlaban ir tik liela vīnogu šķirņu daudzveidība.

Mātras vīna reģionam ir būtiska nozīme Ungārijas vīnkopības un vīndarības nozarēs. Papildus ekonomiskajai nozīmei vīnogu audzēšanai ir arī būtiska sociālā nozīme, jo tā nodrošina papildu ienākumus un palīdz noturēt vietējos iedzīvotājus reģionā. Vīnogulāju audzēšana, pateicoties tās nozīmei ainavas veidošanā, veicina arī apgabala pievilcību.

Vīni (2)

2. Vīnu apraksts

Vides apstākļi būtiski ietekmē vīna īpašības. Šīs īpašības nevar panākt citos vīndarības reģionos. Šīs īpašības izpaužas tā, ka vīns ātri nogatavinās, parasti ir viegls, salīdzinoši maigs un ātri skābinās, turklāt dažu gadu vīniem ir augsta spirta tilpumkoncentrācija. Augsne un klimatiskie apstākļi nosaka baltvīnam un sārtvīnam piemītošo intensīvo garšas buķeti un bagātīgo aromātu. Sarkanvīni parasti ir augļaini un vieglāki, un to krāsa nav tik intensīva; tajos esošās tanīnskābes izveidojas ātri. Augsnes īpašību dēļ vīniem ir bagātīgs minerālu saturs. Ražošanas apgabala vīni galvenokārt tiek uzskatīti par vīniem ar īsu nogatavināšanas laiku, kas paredzēti drīzam patēriņam. Vides apstākļi ir veicinājuši ar šo ražošanas apgabalu saistīto tradicionālo šķirņu pavairošanu.

Pastāvīga tehnoloģiju attīstība Mātras vīna reģionā nodrošina iespēju izmantot reducējošo metodi baltvīna un sārtvīna ražošanā, kā arī svaigu sarkanvīnu ražošanu, uzsverot vīnogu augļaino raksturu.

Mēs uzskatām, ka “Mátra (Mátrai) Superior” vīna gadījumā apgabalā var neievērot vīnogu šķirnes konkrētās īpašības, ja vīndaris ražo vīnu ar pienācīgu rūpību, izmantojot piemērotas un reglamentētas audzēšanas metodes. Mērķis ir ražot autentisku un dabisku vīnu no šīm konkrētajām izejvielām, izmantojot vīna darīšanas procesu, kas ietver pēc iespējas mazāk mākslīgu un modificētu vielu pievienošanu.

3. Saikne starp ražošanas apgabalu, cilvēkfaktoriem un produktu

Pateicoties galvenokārt salīdzinoši vieglajiem, augļainajiem un aromātiskajiem reģiona muskatvīniem, Mātras vīna reģionam ir laba reputācija patērētāju vidū. No tirgus viedokļa šā apgabala vīni nodrošina labu cenas un kvalitātes attiecību.

Mātras vīna reģionā var ražot ne tikai vieglākus vīnus – šajā reģionā ir vairāki ražošanas apgabali, kuru vīndārzos audzētās vīnogas var izmantot, lai ražotu dabiskus un autentiskus vīnus. Šiem vīniem ir izcila kvalitāte, tostarp to analītisko īpašību ziņā, ko nodrošina Mātras vīna reģionam raksturīgās vīna garšas un aizsargātās cilmes vietas sistēma.

Cilvēkfaktoru ietekme uz ražošanas apgabalu vērojama šādās jomās:

— vīnogu šķirņu struktūras apzināta izveide (iekļaujot gan tradicionālās, gan arī jaunās šķirnes), ņemot vērā reģiona ekoloģisko potenciālu,

— tādu vīnkopības un vīndarības metožu attīstība, kas ir piemērotas vides un daļēji arī tirgus apstākļiem,

— tādas ražošanas un integrācijas struktūras attīstība, kas pielāgota ekoloģiskajiem un tirgus apstākļiem.

9. Būtiski papildu nosacījumi (iepakojums, marķēšana, citas prasības)

Noteikumi par norādēm (1)

Tiesiskais regulējums:

valsts tiesību aktos.

Papildu nosacījuma veids:

papildu noteikumi attiecībā uz marķēšanu.

Nosacījuma apraksts:

a) šķirņu nosaukumus, tradicionālos nosaukumus, norādes attiecībā uz vīna krāsu vai citas ierobežotas norādes var sniegt tikai tad, ja tās burtu veida, lieluma vai krāsas ziņā nav pamanāmākas par cilmes vietas nosaukumu;

b) noteikumi par kupāžas vīniem: i) var izmantot norādes “küvé” un “cuvée” vai kā sinonīmu norādi “házasítás” [kupāžas vīns]; ii) šķirnes nosaukumu var norādīt tikai tādā gadījumā, ja šķirnes īpatsvars kupāžā ir vismaz 5 %. Šādā gadījumā šķirnes nosaukums jānorāda ar burtiem, kuru lielums nepārsniedz 50 % no tādu burtu lieluma, kas izmantoti cilmes vietas nosaukuma norādē;

c) tiek ieteikts marķējumā norādīt Mātras vīna reģiona logotipu. Minimālie izmēri –1,5 × 1,5 cm.

Noteikumi par norādēm (2)

Tiesiskais regulējums:

valsts tiesību aktos.

Papildu nosacījuma veids:

noteiktajā ģeogrāfiskajā apgabalā veikta iepakošana.

Nosacījuma apraksts:

d) noteikumi par mazāku ģeogrāfisko vienību norādi: i) mazākas ģeogrāfiskās vienības nosaukumu (piemēram, pašvaldība vai apvidus) marķējumā var norādīt tikai tad, ja produkts pilnībā izgatavots attiecīgajā mazākā ģeogrāfiskajā vienībā vai apvidū. Apvidus nosaukumu var norādīt tikai kopā ar cilmes vietas nosaukumu “Mátra” un pašvaldības nosaukumu; ii) var norādīt šādu pašvaldību nosaukumus: Abasár, Apc, Atkár, Detk, Domoszló, Ecséd, Gyöngyös, Gyöngyöshalász, Gyöngyösoroszi, Gyöngyöspata, Gyöngyössolymos, Gyöngyöstarján, Hatvan, Halmajugra, Heves, Karácsond, Kisnána, Markaz, Mogyoród, Nagyréde, Rózsaszentmárton, Szücsi, Vécs, Visonta, Pásztó, Szendehely, Budapest-Rákosliget, Kerepes, Kisnémedi, Mogyoród, Őrbottyán, Szada, Vác, Vácegres, Vácrátót un Veresegyház. Demarkācija – administratīvās robežas; iii) var norādīt šādu apvidu nosaukumus: sk. 1. pielikumu. Robežu noteikšana – skatīt karti.

Noteikumi par norādēm (3)

Tiesiskais regulējums:

nodrošina organizācija, kas pārvalda ACVN/AĢIN, ja dalībvalsts tā paredzējusi.

Papildu nosacījuma veids:

papildu noteikumi attiecībā uz marķēšanu.

Nosacījuma apraksts:

f) citas ierobežotas norādes, ko var minēt: — “barrique”, “barrique-ban erjesztett” [fermentēts kublā] vai “hordóban erjesztett” [fermentēts mucā], “barrique-ban érlelt” [izturēts kublā] vai “hordóban érlelt” [izturēts mucā] – visi vīnu veidi; — “első szüret” [pirmā raža], “virgin vintage” vai “szűztermés” [pirmā raža] – baltvīns, sārtvīns, sarkanvīns, “Muskotály” [muskatvīns], “Siller”; — “újbor” [jauns vīns] vai “primőr” [primeur] – baltvīns, sārtvīns, sarkanvīns, “Muskotály” [muskatvīns], “Siller”; — “válogatott szüretelésű bor” [izraudzītas ražas vīns] – visi vīnu veidi, “superior fehér” [augstākās klases baltvīns], “superior vörös” [augstākās klases sarkanvīns]; — “szűretlen” [nefiltrēts] – baltvīns, sarkanvīns, “Muskotály” [muskatvīns], “késői szüretelésű bor” [vēlīnās ražas vīns], “superior fehér” [augstākās klases baltvīns], “superior vörös” [augstākās klases sarkanvīns]; — “töppedt szőlőből készült bor” [no žuvušām vīnogām izgatavots vīns] – baltvīns, “Muskotály” [muskatvīns], “Siller”, “késői szüretelésű bor” [vēlīnās ražas vīns]; — “ledus vīns” – baltvīns, “Muskotály” [muskatvīns], “késői szüretelésű bor” [vēlīnās ražas vīns]; — “Küvé” vai “cuvée” – visi vīnu veidi, “superior fehér” [augstākās klases baltvīns], “superior vörös” [augstākās klases sarkanvīns]; — “Muzeális bor” [ļoti rets vīns] – baltvīns, sarkanvīns, “Muskotály” [muskatvīns], “késői szüretelésű bor” [vēlīnās ražas vīns]; — “főbor” [pirmšķirīgs vīns] – baltvīns, “superior fehér” [augstākās klases baltvīns], “superior vörös” [augstākās klases sarkanvīns].

Noteikumi par tirdzniecību

Tiesiskais regulējums:

valsts tiesību aktos.

Papildu nosacījuma veids:

noteiktajā ģeogrāfiskajā apgabalā veikta iepakošana.

Nosacījuma apraksts:

a) vēlīnās ražas vīnus, kā arī baltvīnu un augstākās klases sarkanvīnu var laist tirgū tikai pudelēs. Prasība par pildīšanu pudelēs neattiecas uz vīniem, kurus izgatavojuši ražotāji savā pagrabā, kas atrodas ražošanas apgabalā, patēriņam uz vietas. Papildu kritērijs paredz, ka augstākās klases vīnus var laist tirgū tikai stikla pudelēs ar sērijas numuru marķējumā;

b) vīnus var iepakot tikai ražotne, kura saņēmusi vīna iestādes atļauju un kuru reģistrējusi Mātras Vīndaru kopienas Padome (Mátrai Hegyközségi Tanács – MHT);

c) iepakošanu ārpus ražošanas apgabala var veikt tikai tādā gadījumā, ja par to tiek paziņots 48 stundas iepriekš. Paziņojums jāsniedz MHT. Iepakošana jāveic 90 dienu laikā pēc vīna izvešanas no ražošanas apgabala.

Ražošana ārpus noteiktā ražošanas apgabala

Tiesiskais regulējums:

valsts tiesību aktos.

Papildu nosacījuma veids:

atbrīvojums no noteiktajā ģeogrāfiskajā apgabalā veiktas ražošanas.

Nosacījuma apraksts:

a) transportēšanu var veikt, informējot par to MHT sekretāru. Pārvadātājam ir pienākums vismaz 48 stundas pirms produkta transportēšanas uzsākšanas sniegt MHT sekretāram šādu informāciju: vīnogu šķirne, vīnogu misa un bāzes vīns; izcelsmes un galamērķa vietas; pārvadājamais apjoms (nosaka aptuveni ±15 % apmērā no vīnogu daudzuma);

b) ražošanas apgabals – Bács-Kiskun apgabals, Heves apgabals, Komárom-Esztergom apgabals, Pest apgabals.

Saite uz produkta specifikāciju

https://boraszat.kormany.hu/admin/download/8/5d/82000/Microsoft%20Word%20-%20Matra%20OEM_termekleiras_v2_standard.pdf

(1) OV L 9, 11.1.2019., 2. lpp.